Vier sterf in huisbrandArgieffoto Vier mense, ŉ 35-jarige man en drie kinders, het Sondagoggend in Kaapstad in ŉ huisbrand omgekom. Sers. Noloyiso Rwexana, provinsiale polisiewoordvoerder van die Wes-Kaap, het gesê die voorval het in die vroeë oggendure in Vrygrond in Muizenberg plaasgevind. “Omstandighede rakende die voorval word ondersoek,” het sy gesê. Die oorsaak van die brand is nog nie bekend nie. Die polisie doen ŉ geregtelike doodsondersoek. Die kinders wat in die brand omgekom het, is onderskeidelik 10 en sewe jaar oud. Die ander kind is ŉ ses maande oue baba. Meer inligting volg.